След войната Левин Рудоф става през август 1767 г. полковник-лейтенант, на 14 юли 1771 г. полковник. През 1778 г. в Баварската наследствена война (1778 – 1779) отговаря за грижите на кралската войска. Той става директор на военното сиропиталище в Потсдам. На 18 юни 1779 г. става генерал-майор и на 20 май 1787 г. генерал-лейтенант. На 25 юни 1787 г. той е шеф на 3. департамент на главната военна колегия. След няколко дена той става също таен държавен- и военен министър.